
1. Ümumi müddəalar

1.1. Orta ixtisas təhsilinin subbakalavriat səviyyəsinin 040521 – “Gəmi sürücülüyü” ixtisası üzrə Təhsil Proqramı (bundan sonra ixtisas üzrı Təhsil Proqramı) “Təhsil haqqında” Azərbaycan Respublikasının Qanununa, Azərbaycan Respublikasının Nazirlər Kabinetinin müvafiq qərarlarına, eləcə də “Azərbaycan Respublikasının ömürboyu təhsil üzrə Milli Kvalifikasiyalar Çərçivəsi” (AzMKÇ) sənədinə və “Orta ixtisas təhsili üzrə ixtisaslar Təsnifatı”na, “Dəniz nəqliyyatı gəmilərində xidmət Nizamnaməsi”nin (DNGXN), Azərbaycan Respublikasının üzvü olduğu Beynəlxalq Dəniz Təşkilatının (BDT-IMO) “Dənizçilərin hazırlanmasına, onlara diplom verilməsinə və növbə çəkməyə dair” 1978-ci il tarixli (DHDNÇ əlavələr edilmiş) Beynəlxalq Konvensiyanın (A-II/1, A-II/2 bölmələrinin), “Dənizin Gəmilərdən çirkləndirilməsinin qarşısının alınması haqqında” Beynəlxalq Konvensiyanın (MARPOL 73/78), “Dənizdə insasn həyatının təhlükəsizliyi üzrə” Beynəlxalq Konvensiyanın (SOLAS-74) tələblərinə və Beynəlxalq Dəniz Təşkilatının 7.01, 7.03 Model Kurslarına uyğun hazırlanmışdır.
1.2. Təhsil Proqramının məqsədləri aşağıdakılardır:
· İxtisas üzrə məzunun kompetensiyalarını, ixtisasın çərçivəsini, fənlər üzrə tədris və öyrənmə metodlarını, qiymətləndirmə üsullarını, təlim nəticələrini, kadr hazırlığı aparmaq üçün infrastruktura və kadr potensialına olan tələbləri, tələbənin təcrübə keçmə, işə düzəlmə və təhsilini artırma imkanlarını müəyyənləşdirmək;
· Tələbələri və işəgötürənləri məzunların əldə etdiyi bilik və bacarıqlar, eləcə də təlim nəticələri barədə məlumatlandırmaq;
· Təhsil Proqramı üzrə kadr hazırlığının bu proqrama uyğunluğunun, qiymətləndirilməsi zamanı bu prosesə cəlb olunan ekspertləri məlumatlandırmaq.
1.3. Təhsil Proqramı tabeliyindən, mülkiyyət növündən və təşkilati-hüquqi formasından asılı olmayaraq AzərbaycanRespublikasında fəaliyyət göstərən və həmin ixtisas üzrə subbakalavr hazırlığını həyata keçirən bütün orta ixtisas təhsili müəssisələri üçün məcburidir.
1.4. Tələbənin (xüsusi təyinatlı orta ixtisas təhsili müəssisələrinin tələbələri istisna olmaqla) 5 (beş) günlük iş rejimində həftəlik auditoriya və auditoriyadankənar ümumi yükünün həcmi 45 saatdır (ümumi təhsil fənləri istisna olmaqla). Həftəlik auditoriya saatlarının həcmi ümumi həftəlik yükün 50%-dən çox olmamalıdır. İxtisasın xüsusiyyətlərindən asılı olaraq həftəlik yükün həcmi dəyişdirilə bilər.

2. Məzunun kompetensiyaları

2.1. Təhsil Proqramının sonunda məzun AzMKÇ-nin 5-ci səviyyəsində nəzərdə tutulmuş deskriptorlarla yanaşı, aşağıdakı ümumi kompetensiyalara yiyələnməlidir:
· ixtisası üzrə Azərbaycan dilində şifahi və yazılı ünsiyyətə;
· ixtisası üzrə ən azı bir xarici dildə şifahi və yazılı ünsiyyətə;
· Azərbaycan dövlətçiliyin tarixi, hüquqi, siyasi, mədəni, ideoloji əsasları və müasir dünyadakı yeri və roluna dair sistemi və hərtərəfli biliklərə, milli dövlətimizin perspektiv inkişafını proqnozlaşdırma qabiliyyətlərinə;
· İş yerində informasiya-kommunikasiya texnologiyalarında səmərəli istifadə etmək qabiliyyətinə;
· Komandada iş, problemin həllinə ortaq yanaşma bacarığına;
· Yeni şəraitdə uyğunlaşmaq, təşəbbüs irəli sürmək və uğur qazanmaq bacarığına;
· Məsələlərin həlli üçün əlavə məlumat resurslarını müəyyən etmək və seçə bilmək bacarığına;
· Peşəkar məqsədlər üçün müvafiq məlumatı təhlil etmək, ümumiləşdirmək və tətbiq etmək bacarığına;
· Peşəkar fəaliyyətini planlaşdırmaq və təşkil etmək, gələcək təhsilini və mövcud bacarıqlarını təkmilləşdirmək, vaxtı idarə etmək və tapşırıqları vaxtında tamamlamaq bacarığına;
· Fəaliyyətində sosial və ekoloji məsuliyyətə, eləcə də etik yanaşmaya, həmçinin keyfiyyətə üstünlük vermək bacarığına;
· Bilik və bacarıqlarını inkişaf etdirmək məqsədilə vəziyyəti və özünün yenidən qiymətləndirmək və özünütənqid bacarığına.
2.2. Təhsili Proqramının sonunda məzun aşağıdakı peşə kompetensiyalarına yiyələnməlidir:
· İnformasiya texnologiyalarının köməyi ilə yeni bilik və bacarığa sərbəst yiyələnmək, onu praktiki fəaliyyətində tətbiq etmək, su nəqliyyatına dair peşə hazırlığı fənlərinin metodlarından praktiki olaraq istifadə etmək bacarığına;
· Təyinat nöqtəsini planlaşdırmaq və gedişi yerinə yetirmək;
· Gəminin yerləşdiyi nöqtəni təyin etmək;
· Gəminin manevr və idarə edilməsinin əsaslarını, o cümlədən suda olan adamın xilas edilməsi zamanı, lövbərə durma və körpüyə yanalma əməliyyatları zamanı manevretmə bacarığına;
· Dəniz naviqasiyasının texniki vasitələrinin, gəmi rabitə sisteminin, gəmi energetik qurğuları və köməkçi mexanizmlərinin istifadəsini və texniki istismarını təmin etmək bacarığına;
· Gəminin, heyətin təhlükəsizliyinin təmin olunmasında, ətraf mühitin çirklənmədən qorunmasında milli və beynəlxalq tələblərə uyğun (MARPOL) biliklərini tətbiq etməyə;
· Qəza halları və fövqəladə situasiyalarda beynəlxalq və milli tələblərə uyğun səviyyədə hərəkət etmək, risklərin zəruri qiymətini təyin etmək bacarığı;
· Gəmi heyətlərinin tərkibində baş verən qəza, fövqəladə hallar və təbii fəlakətlərin nəticələrinin ləğvi prosesində təşkilati tədbirlərin işlənilib hazırlanmasında və həyata keçirilməsində iştirak etmək bacarıqlarına;
· Gəminin yaşaması üçün istifadə olunan vasitələr;
· Xəsarət alana ilk tibbi yardım;
· Gəmi dayananda gəmi heyətinin fəaliyyətini təşkil etmək;
· Xilasedici qayıqlardan istifadə etmək;
· ətraf mühitin qorunması üçün görülən tədbirlər;
· gəmini yedəkləyəndə onun təhlükəsizliyini təmin etmək;
· təhlükəli yükün daşınması;
· maşın mexanizm quraşdırma, texnikası xidmət və təmirin optimal həll edilməsində işin təşkili və planlaşdırılması;
· mühəndis və idarə etmə informasiyanın reallaşdırmaq üçün texniki, iqtisadi informasiyanın toplanması;
· quraşdırmanın-keyfiyyətinin yüksənilməsi, maya dəyərinin aşağı azaltmaq üçün eksperimental təcrübələrin yerinə yetirilməsi;
· proyeksiya olunmasını və ölçülərin yazılma qaydaları;
· qrafik təsvirlərin tərkibi təhlil etməyi;
· mürəkkəb olmayan əşyaların çertyojlarını, eskizlərini və əyani təsvirlər oxumağı və yerinə yetirməyi;
· möhkəmliyə, sərtliyə, davamlığa, dayanaqlığa, hesabat qaydalarına;
· nəqliyyat avadanlığının ekoloji cəhətdən təhlükəsiz istismarını (MARPOL-73/78), saxlanmasını, onlara qulluq edilməsini, təmirini, servisini və  personalın təhlükəsiz əmək şəraitinin milli və beynəlxalq tələblərə uyğun olaraq təmin etmək bacarıqlarına;
· nəqliyyat avadanlığının istismarı zamanı qəbul olunmuş prosedurlara uyğun olaraq əməliyyatların təhlükəsizliyini və ətraf mühitin çirklənmədən qorunmasını təmin edən texniki nəzarətin təşkili bacarıqlarına;
· dəniz nəqliyyatının təhlükəsiz istismarı, dənizin çirklənmədən qorunması və yüklərin daşınması texnologiyası (SOLAS) ilə əlaqəlı texniki məsələlərin həlli bacarıqlarına; 
· plan, proqram, layihə, sifariş, təlimat, müqavilə, fraxt və digər inzibati sənədlərin tərtib edilməsi sahəsində biliklərə,  onlarla işləmək bacarıqlarına;
· gəmi heyətlərinin tərkibində baş verən qəza, fövqəladə hallar və təbii fəlakətlərin nəticələrinin ləğvi prosesində təşkilati tədbirlərin işlənib hazırlanmasında və həyata keçirilməsində iştirak etmək bacarıqlarına.
· inzibati vəzifə borclarının yerinə yetirilməsinə hazır olmalı, sənədləşmələrin uçotunu və dövriyyəsini bilməyə.
· Radar qurğusundan istifadə etməyi, avtomatik radar müşahidə vasitələri, kapitan körpüsü komandası və axtarış xilasetmə işlərini bilməyə (STCW A-II/2 IMO Model Course 1.07).
· Elektron Xəritə Displeyindən istifadə və İnformasiya Sistemlərinin İstismar Qaydalarını bilməyə (STCW A-II/1, A-II/2 IMO Model Course 1.27).
· Dənizdə gəmilərin toqquşmasının qarşısının alınması alınmasına dair Beynəlxalq Qaydaların tələblərini bilməyə (COLREG-72).

3. Təhsil Proqramının strukturu

3.1. Təhsil Proqramı 040521 – “Gəmi sürücülüyü” ixtisası üçün 120 (2 il) AKTS kreditindən ibarətdir. Kreditlər aşağıdakı şəkildə bölüşdürülür:
Cədvəl 1

	Fənlərin sayı
	Fənnin adı
	AKTS kredit

	1
	Azərbaycan tarixi
Bu fənn Azərbaycanın dövlətçilik ənənələrinin yaranması, formalaşması və inkişafını sistemli şəkildə, xronoloji ardıcıllıqla öyrənir, Azərbaycan dövlətçiliyin formalaşmasında siyasi, ideoloji, iqtisadi, mədəni amillərin rolunu təhlil və tədqiq edilir. Müasir dünyada Azərbaycan düvlətinin yeri və rolu sistemli təhlil edilir 
	5

	2
	Azərbaycan dilində işgüzar və akademik kommunikasiya
Bu fənn çərçivəsində tələbələrə Azərbaycan dilində təqdimat etmək, natiqlik, akademik və işgüzar yazı bacarıqlarının aşılanmasına xüsusi diqqət yetirilməlidir. 
	4

	3
	Xarici dildə işgüzar və akademik kommunikasiya
Bu fənn çərçivəsində tələbələrə xarici dillərdən birində ixtisası üzrə təqdimat etmək, natiqlik, akademik və işgüzar yazı, şifahi və yazılı bacarıqların aşılanmasına xüsusi diqqət yetirilməlidir.
	15

	4
	Seçmə fənlər (Seçmə fənlər orta ixtisas təhsili müəssisəsi tərəfindən müəyyən edilir. Ixtisasın spesifikasından asılı olaraq seçmə fənlər dəyişdirilə bilər).

	4.1.
	Fəlsəfə
	3

	
	Sosiologiya
	

	
	Hüququn əsasları
	

	
	Məntiq
	

	
	Etika və estetika
	

	
	Multikulturalizmə giriş
	

	4.2
	İnformasiya texnologiyaları (ixtisas üzrə)
	3

	
	İnformasiyanın idarə edilməsi
	

	
	Sahibkarlığın əsasları və biznesə giriş
	



	İxtisas fənləri

	5
	Riyaziyyat
Bu fənn cərçivəsində tələbələr riyaziyyatın əsas anlayışlarını, tərifləri və vasitələrini, onların müasir cəmiyyətin inkişafında tətbiqini, nəzəri əsasları, diferensial tənlikləri, ehtimal nəzəriyyəsi və riyazi statistikanı öyrənir. Tələbələrə məntiqi düşünmək, əsas ifadələri sübut etmək, anlayışlar arasında məntiqi əlaqə qurmaq, müstəqil qərar vermək, riyaziyyatın klassik problemlərini, diferensialın həllini, ehtimal nəzəriyyəsi və riyazi statistikanın tənliklərini və problemlərini müxtəlif üsullarla həll etmək bacarıqlarının aşılanmasına xüsusi diqqət yetirilməlidir.
	5

	6
	Mühəndis (kompüter) qrafikası
Bu fənn çərçivəsində tələbələr cizgilərdə həndəsi cisimlərin dəqiqləşdirilməsi üsullarını, yerləşmə və metrik problemlərini həlli üsullarını, cizgilərin oxunması və oxunma qaydalarını, detalların əlaqələndirmə üsullarını, cizgilərdə kəsiklərin təsvir edilməsi qaydalarını öyrənirlər.
	3

	7
	Mexanika
Bu fənn cərçivəsində tələbələr maye və qazların statikasının və dinamikasının ümumi qanunlarını, mexanikanın əsas anlayışlarını, qanunları və modellərini, kinematikasını, mexanizmlərin, birləşmələrin və hissələrin təsnifatını, performans meyarları və təsir edən amillərini, enerjinin mexaniki işə çevrilmə dinamikasını, mexanizmlərin funksionallığının və onların tətbiq sahəsinin təhlilini bilməlidir. 
Maşın hissələrinin və mexanizmlərinin iş şəraitini təhlil etməkyi, fəaliyyətlərini qiymətləndirməyi, materialların və maşın hissələrinin müqavimətinə görə yoxlama hesablamalarını aparmağı bacarmalıdır.
	3

	8
	Gəmi quruluşu və nəzəriyyəsi
Bu fənn çərçivəsində tələbələr gəminin əsas konstruktiv elementlərini, gəmi qurğuları və sistemlərini, gəmilərin dayanıqlığı üçün beynəlxalq tələbləri, dayanıqlıq, kren, differetnt, oturum və digər üzmə keyfiyyətlərini hesablamaq üçün gəminin quruluşunu və nəzəriyyəsini, manevr, ətalət və istismar keyfiyyətlərini, gəminin yeyinliyini, gəmi hərəkətvericilərini, avar vintinin xarakteristikalarını, hərəkətverici kompleksi haqqında anlayışları, gəmilərin hərəkət sınaqlarını və istismar zamanı üzmə qabiliyyətinin qismən itirilməsi halında gövdənin gərginliklərini hesablamağı bilməlidir.
	6

	9
	Naviqasiya və lotsiya
Bu fənn çərçivəsində tələbələr Yer səthində istiqamətləri və məsafələrin təyin edilməsi üsullarını; lotsiya naviqasiya avadanlığı vəsaitlərini; dəniz təhlükələrinin çəpərlənmə sistemlərini, həmçinin, dəniz xəritələrinin dərslikləri və üzüş zamanı vəsaitlərin istifadə olunması metodlarını; buludlar və dumanlar, tsiklonlar, antitsiklonlar və tropik tsiklonları; dəniz dibinin relyefi, dəniz sularının temperaturu və şorluğunu; dəniz buzları, suyun buz bağlamasının şorluğundan asılılığını öyrənirlər.
	7

	10
	Növbətçi matros hazırlığı (STWC-78 AII/1) və növbəçəkmənin əsasları
Bu fənn çərçivəsində tələbələr gəmi gövdəsinin quruluşunu, gəmi bölmələrinin yerləşməsini və onların təyinatını, yanalma quruluşunu və yanalma əməliyyatları ilə bağlı işləri, lövbər quruluşunu, gəmi takelajını, yük quruluşunu, gəmi işlərini və onların yerinə yetirilməsini öyrənirlər; sükan quruluşu haqqında anlayışa malik olurlar, sükana verilən komandaları, onları başa düşmək və sükanda durmağı bacarıqlarını; dəniz naviqasiyasının texniki vasitələri haqqında anlışıarı, naviqasiya parametrlərinin ölçülmüş göstəricilərini oxumağı bacarıqlarını; naviqasiya xəritələrinin oxunmasını, elementar naviqasiya çəkilişinin yerinə yetirilməsini, gəminin yerinin təyin edilməsi üsullarını; sahil və üzən naviqasiya qurğularını, onların təyinatını və xarakteristikasını; gəmidə növbəçəkmə qaydalarını, gəminin hərəkət işıqlarını, onların işıqlandırma sektorunu; beynəlxalq siqnallar toplusundan (BST-65) istifadə etməyi, xüsusən çox işlədilən bir bayraqlı siqnalları öyrənirlər.
	6

	
	Orta ixtisas təhsili müəssisəsi tərəfindən müəyyən edilən fənlər1
Burada olan fənlər hər bir orta təhsili müəssisəsi tərəfindən fərdi qaydada müəyyən edilir və həmin ixtisasın tədris planında əksini tapır.
	30

	
	İstehsalat təcrübəsi
	30



1 Bu fənlər professor-müəllim heyətinin təcrübəsi, tədqiqat infrastrukturu, yerli və beynəlxalq iş imkanları nəzərə alınaraq orta ixtisas təhsili müəssisəsi tərəfindən təklif edilir. Orta ixtisas təhili müəssisəsi tərəfindən müəyyən edilən fənlər tələbələr üçün seçmə xarakteri daşımalı, eləcə də tələbələrin xarici mübadilə proqramlarında iştirakına şərait yaratmalıdır.

3.2. Orta ixtisas təhsili müəssisəsinə hər hansı ixtisas üzrə ümumi təhsil bazasından tələbə qəbulu olduğu halda, ixtisasın təhsil proqramında aşağıdakı ümumtəhsil fənlər bölümü nəzərdə tutulmalıdır.

	Tədris Azərbaycan dilində aparılan qruplar üçün 

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Azərbaycan dili
	3

	ÜF-B02
	Ədəbiyyat
	2

	ÜF-B03
	Xarici dil
	4

	ÜF-B04
	İkinci xarici dil
	2

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Çağırışaqədərki hazırlıq
	2

	ÜF-B14
	Fiziki tərbiyə
	2

	Cəmi:
	
	33

	ÜF-B15
	Dərsdənkənar məşğələlər
	2

	Yekun:
	
	35



  
	Tədris rus dilində aparılan qruplar üçün

	Fənn bölümünün kodu
	Fənlərin adı
	Saat miqdarı (həftəlik)

	ÜF-B01
	Rus dili
	3

	ÜF-B02
	Ədəbiyyat
	2

	ÜF-B03
	Azərbaycan dili- dövlət dili kimi
	2

	ÜF-B04
	Xarici dil
	4

	ÜF-B05
	Azərbaycan tarixi
	2

	ÜF-B06
	Ümumi tarix
	1

	ÜF-B07
	Riyaziyyat
	5

	ÜF-B08
	İnformatika
	2

	ÜF-B09
	Fizika
	2

	ÜF-B10
	Kimya
	2

	ÜF-B11
	Biologiya
	2

	ÜF-B12
	Coğrafiya
	2

	ÜF-B13
	Çağırışaqədərki hazırlıq
	2

	ÜF-B14
	Fiziki tərbiyə
	2

	Cəmi:
	
	33

	ÜF-B15
	Dərsdənkənar məşğələlər
	2

	Yekun:
	
	35



Qeydlər:
· Ümumtəhsil fənləri tədris olunduğu halda, həmin fənlərə kreditlər ayrılmır.
· Hər iki bölmə üzrə fənlərin tədrisində ayrılan həftəlik saatların miqdarı ixtisasdan asılı olaraq (saatların cəmi dəyişmədən) dəyişdirilə bilər.
· Dərsdənkənar məşğələ saatlarının miqdarı həftəlik saatların miqdarının 20 faizindən çox ola bilməz.
· Zəruri hallarda dərsdənkənar məşğələ saatlarından fənnin (fənlərin) tədrisinə ayrıla bilər.

3.3. Orta xitisas təhsili müəssisəsinə hər hansı ixtisas üzrə ümumi təhsil bazasından tələbə qəbulu olduğu halda, birinci tədris ilində təhsil aşağıdakı istiqamətlər üzrə təşkil olunur:
· Mövcud qanunvericiliyə uyğun olaraq, meyil və maraqları, potensial imkanları nəzərə alınmaqla tələbələr üçün müxtəlif təmayül istiqamətlər üzrə;
· Təmayülləşmə tətbiq olunmayan istiqamət üzrə.
3.4. Təmayülləşmə tətbiq olunan istiqamətlər üzrə fənlər və onlara ayrılan saatların miqdarı tam orta təhsil səviyyəsi üzrə Təhsil Nazirliyi tərəfindən təsdiq edilən müvafiq tədris planlarına (X və ya XI siniflərdən birinin fənn və saatlarına) uyğun olaraq müəyyən edilir.


4. Tədris və öyrənmə

4.1. Tədris və öyrənmə mühiti elə təşkil olunmalıdır ki, tələbələr təhsil proqramının ikinci bəndində nəzərdə tutulan təlim nəticələrini əldə edə bilsinlər.
4.2. Tədris və öyrənmə metodları müvafiq sənədlərdə (məsələn, müəllimin sillabusunda və s.) təsvir edilməli və ictimaiyyətə (məsələn, kollecin veb sıhifəsində, proqramın broşurlarında və s.) açıq olmalıdır.
4.3. Tədris və öyrənmə metodları innovativ təhsil təcrübələri nəzərə alınaraq davamlı şəkildə nəzərdən keçirilməli və təkmilləşdirilməlidir. Tədris və öyrənmə metodlarının müntəzəm şəkildə təkmilləşdirilməsi kollecin keyfiyyət təminatı sisteminin bir hissəsi olmalıdır.
4.4. Təlim prosesində fərqli tədris metodlarından istifadə edilməlidir. Bu metodlar tələbəyönümlü yanaşmanı və tələbələrin təlim prosesində fəal rol oynamasını təşviq etməlidir. Istifadə edilə biləcək tədris və öyrənmə metodlarına aşağıdakı nümunə olaraq göstrərmək olar:
· təqdimatiar;
· müzakirələr;
· debatlar;
· müstəqil iş/araşdırma;
· layihələr;
· sahə işləri;
· rollu oyunlar;
· hesabatlar;
· ekspert metodu;
· simulyasiya və s.
Bu metodlar aşağıdakı formalarda həyata keçirilə bilər:
· mühazirə (o cümlədən audio və video) və seminarlar (o cümlədən distant);
· praktik məşğələlər;
· laborator məşğələlər və s.
Qeyd: sadalanan metodlar və formalar ixtisasın spesifikasından asılı olaraq seçilə və (və ya) dəyişdirilə bilər.
4.5. Təhsildə nəzəriyyə və praktiki təlim arasında tarazlıq gözlənilməlidir. əsas diqqət əmək bazarının dəyişən ehtiyaclarına uyğun olaraq praktiki bacarıqların gücləndirilməsinə yetirilməlidir.
4.6. Təhsil proqramı tələbələrin  müstəqilliyini dəstəkləməli və ömürboyu təlim konsepsiyasını inkişaf etdirməlidir. Təhsil prosesinin sonunda tələbə hər hansı istiqamətdə müstəqil işləyə bilməli və təhsilini ömürboyu davam etdirməyi bacarmalıdır.

5. Qiymətləndirmə

5.1. Qiymətləndirmə elə təşkil olunmalıdır ki, tələbələrin gözlənilən təlim nəticələrini əldə etmələri səmərəli şəkildə ölçülə bilsin. Bu, əldə olunan irəliləyişi monitorinq etməyə, təhsil proqramlarının nəticələrinə hansı dərəcədə nail olunduğunu qiymətləndirməyə, eləcə də tələbələrə fikir mübadiləsində şərait yaratmağa və təhsil proqramlarının təkmilləşdirilməsi üçün ilkin şərtlərin formalaşdırılmasına yardım etməlidir (Əlavə 1.3).
5.2. Qiymətləndirmə üsulları müvafiq sənədlərdə (məsələn, fənn proqramında, silabusda və s.) təsvir edilməli və hamə üçün açıq olmalıdır (məsələn, təhsil müəssisəsinin veb səhifəsində, proqramın broşürlərində və s.).
5.3. Qiymətləndirmə üsulları innovativ tədris təcrübələri nəzərə alınaraq davamlı şəkildə nəzərdən keçirilməli və təkmilləşdirilməlidir. Qiymətləndirmə üsullarından müntəzəm şəkild\ə yenilənməsi orta ixtisas təhsili müəssisəsinin keyfiyyət təminatı sisteminin bir hissəsi olmalıdır.
5.4. Tədris prosesində fərqli qiymətləndirmə üsullarından istifadə edilməlidir. Bu üsullar tələbəyönümlü yanaşmanı və tələbələrin təlim prosesində fəal rol oynaması təşviq etməlidir. Istifadə edilə biləcək qiymətləndirmə üsullarına nümunələr:
· Yazılı tapşırıqlar;
· Bilik və bacarıqlara dair testlər, kompüter əsaslı testlər;
· Şifahi təqdimatlar;
· Sorğular;
· Açıq müzakirələr;
· Praktika hesabatları, sahə işləri hesabatları;
· Praktikada, laboratoriyada müşahidələrə əsasən bacarıqların qiymətləndirilməsi;
· Layihə işlərinə dair hesabatlar;
· Portfolionun qoymətləndirilməsi;
· Frontal sorğu;
· Qrup şəklində və özünü qiymətləndirmə və s.
5.5. Təlim nailiyyətlərinin qiymətləndirilməsində istifadə olunan üsullar aydın müəyyənləşdirilmiş meyarlara əsaslanmalıdır və təhsil müddətində tələbənin əldə etdiyi bilik, bacarıq və qabiliyyət səviyyəsini düzgün və etibarlı şəkildə müəyyən etməyə imkan verməlidir. Təlim nəticələrinin qiymətləndirlməsi zamanı müəllimlər şəffaflıq, qərərsizlik, qarşılıqlı hörmət və humanistlik prinsiplərini rəhbər tutmalıdırlar.
5.6. Tələbələrə müəllimlərlə/qiymətləndiricilərlə təhsillərinin bütün aspektlərini, o cümlədən qiymətləndirmə prosesini müzakirə etmək imkanı verilməlidir. Orta ixtisas təhsili müəssisəsi müvafiq qaydalara uyğun olaraq qiymətləndirmə prosesi, yaxud qiymətlə bağlı apelyasiya prosedurlarını müəyyən etməlidir.
5.7. Akademik etika təhsil prosesində önəmli yer tutur. Tələbələrə akademik dürüstlüyə riayət etmək, plagiat problemini anlamaq öyrədilməlidir. Onlar intellektual əməyin əqli mülkiyyət hüquqları barəsində məlumatlandırılmalıdırlar.
5.8. Orta ixtisas təhsili müəssisəsinə ümumi təhsil bazasından tələbə qəbulu olduğu halda, qiymətləndirmə orta ixtisas təhsili müəssisəsinin müəyyən etdiyi qaydlara uyğun olaraq həyata keçirilir.
6. Proqramın və hər bir fənnin təlim nəticələri

6.1. Hər bir fənnin təlim nəticələrinin müəyyənləşdirilməsi və hər bir fənnin sillabusunun hazırlanması orta ixtisas təhsili müəssisəsinin/akademik heyətin səlahiyyətindədir. Təhsil proqramının təlim nəticələri isə bu Proqramla müəyyən olunur. Orta ixtisas təhsili müəssisəsi təhsil proqramının təlim nəticələrinə əlavələr edə bilər.
6.2. Təlim nəticələri hər bir orta ixtisas təhsili müəssisəsi tərəfindən Əlavə 1.1-dəki formaya uyğun olaraq müəyyələnşdirilir. Təlim nəticələri matrisində (Əlavə 1.2) fənlərlə təlim nəticələri arasındakı əlaqə əks olunmalıdır.
6.3. Təhsil Proqramının cəmiyyətin və əmək bazarının dəyişən ehtiyaclarına cavab verən nəzəri və praktiki məzmunu təmin etməsi məqsədilə fənlərin sillabusları hər semestr yenilənməlidir.
 



7. İnfrastruktur və kadr potensialı

7.1. Təhsil Proqramının tədris, öyrənmə və qiymətləndirmə prosesi orta ixtisas təhsili müəssisəsinin aşağıdakı infrastruktura malik olmasını zəruri edir:
Orta ixtisas təhsili müəssisəsinin 040521 – “Gəmi sürücülüyü” ixtisasının təhsil proqramına müvafiq hazırlanmış tədris planında nəzərdə tutulan fənlər üzrə dərslərin aparılması, təcrübələrin keçirilməsi üçün müvafiq İKT ilə təchiz olunmuş kabinet və laboratoriyalar, kompüter sinifləri, emalatxanalar və s. ilə təmin olunmuş maddi-texniki bazası olmalıdır. Təhsilalanların orta ixtisas təhsili müəssisəsinin lokal şəbəkəsinə, internetə, məlumat bazalarına elektron kitabxanalarına, axtarış sistemlərinə çıxışı təmin edilməlidir.
7.2. Orta ixtisas təhsili müəssisəsinin professor-müəllim heyəti ən az bakalavr dərəcəsinə malik olur. Digər dövlət, yaxud özəl müəssisələrdən və və/ya digər müvafiq təşkilatlardan gələn peşəkarlardə tədrisə cəlb oluna bilərlər.
8. Təcrübə

8.1. Təcrübə tələbənin nəzəri biliklərinin praktikada tətbiqi, eləcə də peşə bacarıqlarının gücləndirilməsi baxımından vacibdir.
8.2. Təcrübə özəl şirkətdə, dövlət müəssisəsində, kollec, universitet, beynəlxalq təşkilat və şirkətlərdə və s. təşkil oluna bilər.
8.3. Təcrübədən əvvəl orta ixtisas təhsili müəssisəsi və təcrübə təşkil olunacaq şirkət/müəssisə/laboratoriya müqavilə imzalanmalıdır. Eyni zamanda, tələbənin fərdi müraciəti əsasında onun ixtisasına uyğun digər şirkət/müəssisə/laboratoriyada, o cümlədən xaricdə təcrübə keçməsinə icazə verilir. Müqavilədə şərtlər, tələbənin hüquq və öhdəlikləri v\ digər zəruri təfərrüatlar əks olunur.
8.4. Təcrübənin qiymətləndirilməsi:
· Təcrübənin qiymətləndirilməsi ixtisasın spesifikasından asılı olaraq BDT-nin 1978-ci il tarixli DHDNÇ əlavələr edilmiş Beynəlxalq Konvensiyasının tələbləri nəzərə alınmaqla hazırlanmış təcrübə jurnallarında qeyd olunan tapşırıqları yerinə yetirilməsi və tələbələrin təcrübənin yekunlarına dair hesabatları orta ixtisas təhsili müəssisəsinin Pedaqoji Şurasının qərarı ilə müəyyən edilən qaydada aparılır.

9. Məşğulluq və ömürboyu təhsil

[bookmark: _GoBack]9.1. “040521 – Gəmi sürücülüyü” ixtisasını bitirən məzun gəmiçilik şirkətlərində və onların gəmilərində (kiçik mütəxəssis, texnoloq, maşın və avadanlığın diaqnostikası üzrə texnik, mexanik və s.) işləyə bilər.
9.2. Orta ixtisas təhsili müəssisəsi Təhsil Proqramının məzunlarının məşğulluğuna dair müntəzəm sorğular keçirməli, eləcə də vakant iş yerlərinə və məzunların işlə təmin olunma göstəricilərinə dair məlumatları öz veb səhifəsində yerləşdirməlidir.
9.3. Subbakalavr proqramının məzunları təhsillərini bakalavr səviyyəsində davam etdirə bilərlər. İxtisas uyğunluğu Təhsil Nazirliyi tərəfindən təsdiq edilmiş “Müvafiq ixtisaslar üzrə subbakalavr dərəcəsini almış şəxslərin ali təhsil müəssisəsilərinin bakalavriat səviyyəsinə (əsas (baza ali) tibb təhsilinə) qəbulu ilə bağlı ixtisas seçimi cədvəli”nə müvafiq aparılır.
9.4. Təhsil müddətində əldə olunan bilik, bacarıq və yanaşmalar məzunların müstəqil şəkildə ömürboyu təhsil almaları üçün ilkin şərtlərdəndir.


Razılaşdırılmışdır:

	Azərbaycan Respublikası Təhsil Nazirliyinin aparat rəhbərinin müavini



___________________ Yaqub Piriyev

“___” _______________ 2021-ci il 
	Texniki və Texnoloji ixtisaslar qrupu üzrə Dövlət Təhsil Proqramlarını hazırlayan işçi qrupun sədri, prof.


___________________ Nizami Yusubov

“___” _______________ 2021-ci il

































Əlavə 1.1
Orta ixtisas təhsili müəssisəsi Təhsil Proqramı və hər fənn üzrə gözlənilən nəticələrini müəyyən etməlidir. 

	Təhsil Proqramının təlim nəticələri (PTN)

	PTN 1
	

	PTN 2
	

	PTN 3
	

	PTN 4
	

	PTN 5
	

	PTN 6
	



	Fənn üzrə təlim nəticələri (FTN)

	FTN 1
	

	FTN 2
	

	FTN 3
	

	FTN 4
	

	FTN 5
	

	FTN 6
	



















Əlavə 1.2
Fənlərin və Təhsil Proqramının təlim nəticələrinin matrisi
	Orta ixtisas təhsili müəssisəsi aşağıdakı cədvəldən istifadə edərək ixtisasın Təhsil Proqramının ikinci bəndində nəzərdə tutulan təlim nəticələrinin əldə olunmasına necə dəstək verdiyini müəyyən etməlidir.
	
Blokun adı
	
Fənlərin adı
	Proqramın təlim nəticələri

	
	
	PTN1
	PTN2
	PTN3
	PTN4
	PTN5
	PTN6

	Humanitar fənlər
	Azərbaycan dilində işgüzar və akademik kommunikasiya
	X
	
	
	
	
	

	
	Azərbaycan tarixi
	X
	
	
	
	
	

	
	Xarici dildə işgüzar və akademik kommunikasiya
	X
	X
	
	
	
	


























Əlavə 1.3
Fənnin təlim nəticələrinə nail olmaq məqsədilə istifadə olunan təlim və öyrənmə metodları və qiymətləndirmə üsulları
Fənni tədris edən müəllim fənn üzrə təlim nəticələrinin (bir fənn üzrə ən çoxu 4-5 sayda təlim nəticəsi) və hər təlim nəticəsi üzrə təlim və öyrənmə metodlarını, eləcə də qiymətləndirmə üsullarını müəyyən etməlidir. Bunun üçün aşağıdakı cədvəldən istifadə edilməlidir.
	
Fənnin adı
	
Təlim nəticələri
	Hər bir təlim nəticəsi üçün istifadə olunan təlim və öyrənmə metodları
	Hər bir təlim nəticəsi üçün istifadə olunan qiymətləndirmə üsulları

